OzLabs/hebrew-wiki-articles huggingface dataset:
פאו לופז

פאו לופז סבטה (בספרדית: Pau López Sabata; נולד ב-13 בדצמבר 1994) הוא כדורגלן ספרדי המשחק בעמדת השוער בג'ירונה.

==קריירת מועדונים==
===אספניול===
לופז הצטרף למחלקת הנוער של אספניול בשנת 2007, כשהיה בגיל 12. את הופעת הבכורה שלו בקבוצה ערך בקבוצת המילואים של אספניול בהליגה הספרדית השלישית כחלק מעונת 14–2013.

ב-12 ביוני 2014, לופז חתם על חוזה לארבע שנים, כשהפך לחלק אינטגרלי מהקבוצה הבוגרת. ב-17 בדצמבר, לופז ערך את הופעת הבכורה שלו בניצחון הבית 0–1 על דפורטיבו אלאבס במסגרת גביע המלך הספרדי.

את הופעת הבכורה שלו בליגה ערך ב-1 בפברואר 2015, כמחליף של קיקו קאסייה, שקיבל כרטיס אדום בהפסד 3–2 לסביליה. לאחר מכן, קאסייה עבר לריאל מדריד בקיץ, וכתוצאה מכך לופז הפך לשוער הראשון של אספניול.

ב-31 באוגוסט 2016, לופז הושאל לעונת אחת לטוטנהאם הוטספר, כשוער השלישי בסגל אחרי הוגו לוריס ומישל וורם. משום כך, הוא לא ערך הופעה אחת בקבוצה וחזר בתום העונה לאספניול.

לאחר שחזר לאספניול, הוא חזר לשמש שוב לשוער הראשון של הקבוצה.

===ריאל בטיס===
ב-4 ביולי 2018, לופז חתם על חוזה לחמש שנים בשורות ריאל בטיס לאחר שהצטרף אליה בהעברה חופשית. במהלך עונתו היחידה בקבוצה, הוא החמיץ רק חמישה משחקי ליגה.

===רומא===
ב-9 ביולי 2019, לופז חתם ברומא עבור סכום של 23.5 מיליון אירו. ב-25 באוגוסט 2019, לופז ערך את הופעת הבכורה שלו בליגה במשחק הבית נגד גנואה, משחק שנגמר בתוצאת תיקו שלוש.

===אולימפיק מרסיי===

ב-8 ביולי 2021 הושאל לעונה אחת לאולימפיק מרסיי מהליגה הצרפתית עם אופציית רכישה אשר תמומש החל מקיץ 2022. לאחר תחרות על אפודת השוער הראשון עם סטיב מנדנדה המנוסה, הוא ערך את הופעת הבכורה שלו במדי התכולים ב-11 בספטמבר בניצחון החוץ 0–2 על מונקו. לופז הפך לשוערה הראשון של הקבוצה לאחר שאותו מנדנדה חתם בסטאד רן. לבסוף, מרסיי מימשה את אופציית הרכישה של לופז ב-8 בינואר 2022.

ב-16 באוגוסט 2024 חזר לופז לקבוצת נעוריו ג'ירונה והושאל לעונה אחת.
==קריירה בינלאומית==
ב-26 בדצמבר 2015, לופז ערך את הופעת הבכורה שלו במדי נבחרת קטלוניה בהפסד 1–0 לנבחרת חבל הבסקים במסגרת משחק ידידות. במשחק זה, לופז זכה בתואר איש המשחק.

ב-17 במאי 2016, לופז וחברו לקבוצה באספניול, מרקו אסנסיו, זומנו לנבחרת ספרד למשחק הידידות נגד נבחרת בוסניה והרצגובינה. את הופעת הבכורה שלו במדי נבחרת ספרד ערך שנתיים לאחר מכן, כשנכנס כמחליף של קפה אריסבלאגה בדקה ה-75 בהפסד 1–0 לאותה בוסניה והרצגובינה.

==תארים==
===בינלאומיים===
;נבחרת ספרד עד גיל 21
* אליפות אירופה עד גיל 21
** סגנות (1): 2017

==קישורים חיצוניים==

* [https://www.asroma.com/en/team/players-and-staff/pau-lopez#tab_player-stats=distribution&tab_player=profile הפרופיל של לופז באתר הרשמי של רומא]

==הערות שוליים==

קטגוריה:שוערי כדורגל ספרדים
קטגוריה:כדורגלנים ספרדים
קטגוריה:כדורגלני ז'ירונה
קטגוריה:כדורגלני אספניול
קטגוריה:כדורגלני טוטנהאם הוטספר
קטגוריה:כדורגלני ריאל בטיס
קטגוריה:כדורגלני רומא
קטגוריה:כדורגלני אולימפיק מרסיי
קטגוריה:ז'ירונה: כדורגלנים
קטגוריה:ספרדים שנולדו ב-1994
מדידה אקוסטית

ביצוע מדידות אקוסטיות וניתוחן ממלא תפקיד חשוב במשימות הנדסיות שונות, כמו תכנון מוצר, בדיקת ייצור, ביצועי מכונה ובקרת תהליכים. ובנוסף, במשרדים, בקלינקות, בבתים פרטיים, במפעלים, באולפני הקלטות, בחדרי חזרות ועוד.

מדידות אקוסטיות מספקות מידע חשוב ורב ערך לגבי: מידת ההד וזמן ההדהוד המתמשך הקיים בחדר, רמת לחץ הקול בכל התדרים, אחוז עיוות כללי של גלי הקול, גלים עומדים, פזה ועוד. במהלך מדידה זו יבדקו את כל הנתונים האקוסטיים של החלל לצורכי בקרת איכות ותכנון.

במדידת רעש לעומת זאת מודדים, בין השאר, את עצמת הרעש הזולג אל החלל או מחוצה לו, מקורות זליגת הרעש, האם מדובר על רעש הולם או רעש נישא באוויר.

מדידות מדויקות אלו, מאפשרות לתכנן פתרון אידיאלי, לבחור חומרים מתאימים בהתאם לעוצמות הרעש ומקור הזליגה, גודל ומבנה החלל, ובהתאם לנתונים האקוסטיים שנמדדו.

לדוגמה, עיצוב מוצר יכול לדרוש שינוי ברמת הקול או הרעש לצורך עמידה בתקנים של ANSI, IEC ו-ISO. לצורך הדוגמה, מעצבי מטוסים משתמשים במכשירים אקוסטיים וטכנולוגיות שונות להפחתת הרעש שנוצר בהמראה ונחיתה. או אולפני הקלטות וחדרי חזרות אשר נעזרים במדידות אקוסטיות לצורכי תכנון, ביצוע ובקרה של הקמת האולפן על מנת להשיג את אופי הסאונד הרצוי בסטודיו ההקלטה ובחדר הבקרה.

קיימות עוד דוגמאות נוספות ושונות ומועילות לביצוע מדידות אקוסטיות בתחומים שונים. דוגמה נוספת תהיה בדיקת רעש לדירה לפני קנייה, בידוד אקוסטי במרפאות הדורשות חיסיון רפואי, רעשים בין שכנים ועוד רבים אחרים.

המיכשור איתו מתבצעות המדידות נע ממד רעש ידני, ועד לרמקולים, מיקרופונים ייחודיים, ממירי קול ותוכנות שונות.

== מכשור ==
ניתן לחלק את רוב מערכות המדידה והמכשור האקוסטיות לשלושה רכיבים: חיישנים, רכישת נתונים וניתוח הנתונים.

=== חיישנים ===
החיישן הנפוץ ביותר המשמש למדידה אקוסטית הוא המיקרופון. מיקרופון למדידה אקוסטית הוא מיקרופון ייעודי וכל-כיווני (omnidirectional).

חיישנים אחרים כוללים הידרופונים למדידת צליל במים או מדי תאוצה למדידת רעידות הגורמות לקול. <gallery>
קובץ:מדידה אקוסטית קליניקה אקוטופוד.png|מיקרופון המשמש למדידות אקוסטיות
</gallery>

=== רכישת נתונים ===
חומרת רכישת נתונים למדידות אקוסטיות משתמשת בדרך כלל בממירים אנלוגיים לדיגיטליים של 24 סיביות (ADC), מסננים, ומעבדי קול נוספים. שיקול נוסף הוא טווח התדרים של המכשור. טווח זה צריך להיות רחב מספיק כדי לכסות את טווח התדרים של מקור הרעש, תוך התחשבות בטווח התדרים של החיישן.

טווח דינמי הוא דרך נפוצה להשוות ביצועים ממכשיר למכשיר אחר. טווח דינמי הוא מדד לכמה קטן ניתן למדוד אות ביחס לאות הקלט המרבי שהמכשיר יכול למדוד.

בנוסף, בקטגוריה זאת יכנס גם המחשב, התוכנות והמחשבונים איתם מבצעים את המדידות האקוסטיות.

על מנת לרכוש את הנתונים בצורה שקופה ומדויקת יש לדאוג לסינכרון מושלם בין כל המערכות לרכישת רכישת הנתונים.

=== ניתוח ===
יועץ האקוסטיקה מקבל את פלט הנתונים, מנתח, ומספק המלצות בהתאם לדרישות.

ניתוח הנתונים כולל: ניתוח שברי-אוקטבה, זמני תהודה, טווח היענות התדרים, גלים עומדים, פאזה, ספקטרום כוח, רמת דיסטורשיין, כושר בידוד של חומרים שונים, מעברי רעש ממקום למקום ועוד.

התוצאות מוצגות בגרפים שונים, תצוגות מפלים, גרפי אוקטבה ועוד. <gallery>
קובץ:Spectrogram Acoustic measurement.jpg|מדידה אקוסטית גרף כח
קובץ:Waterfall reverberation.jpg|מדידה אקוסטית גרף מפל
קובץ:RT 60.jpg|מדידה אקוסטית גרף הדהוד
קובץ:Spl & phase.jpg|מדידה אקוסטית גרף היענות תדרים + פאזה
</gallery>

קטגוריה:אקוסטיקה
המיקיוניים

המיקיוניים (שם מדעי: Hemicyonidae; משמעות השם מלטינית: "חצי כלבים") היא משפחה של טורפים נכחדים מתת-סדרה דמויי כלב. הם נחשבים לאבותיהם של הדוביים וכמה מהחוקרים סוברים שהם תת-משפחה (Hemicyoninae) במשפחת הדוביים (Ursidae). המאובנים שלהם התגלו ברחבי אירופה, אסיה, אפריקה ואמריקה הצפונית בין תקופת האוליגוקן לסוף המיוקן.

יצורים אלה דמו לשילוב של כלב ושל דוב, והם היו בעלי גפיים חזקות בעלות טפרים, זנב ארוך ושעיר ולסתות חזקות שעוצבו בעיקר לאכילת בשר, הרבה יותר מהדובים החיים (למעט דוב קוטב). לעיתים מבלבלים ביניהם למשפחה כלבי דב, אשר בניגוד לשמה נחשבת לפרימיטיבית יותר הן מהדובים והן מהכלביים.

ייתכן מאוד שעקב גודלם וחוזקם הם היו טורפי-על מאיימים או שמא אוכלי נבלות שהתבססו על פגרים.

==מיון==
* שבט Cephalogalini
** סוג Adelpharctos
** סוג Cyonarctos
** סוג Phoberogale
** סוג Filholictis
** סוג צפלוגל (Cephalogale)
* שבט Phoberocyonini
** סוג פליתוקיון (Plithocyon)
** סוג Phoberocyon
* שבט Hemicyonini
** סוג Zaragocyon
** סוג דינוקיון (Dinocyon)
** סוג המיקיון (Hemicyon)

==קישורים חיצוניים==

*
בקצב הדמיון

בקצב הדמיון (באנגלית: Imagination Movers) היא סדרת טלוויזיה אמריקאית לילדים. הסדרה שודרה לראשונה ב-6 בספטמבר 2008 בערוץ דיסני. בישראל הסדרה שודרה לראשונה בשנת 2011 בערוץ דיסני ג'וניור. הסדרה היא בת 3 עונות ו-75 פרקים באורך 24 דקות כל אחד.

== עלילה ==
העלילה מתמקדת בארבעה עובדים מלאי מרץ, ריץ', דייב, סקוט וסמיתי, שבכל פרק הם ממציאים רעיונות יצירתיים כדי לפתור בעיות שונות.

== דמויות ומדבבים ==
במאית הדיבוב בעברית הייתה אפרת קרצמן, ומפיקות הדיבוב בעברית הין אסנת סדן וגלי נשר.
{| class="wikitable plainrowheaders" style="text-align:center;"
! |שם הדמות
! |שם המדבב/ת בעברית
|-
|ריץ'
|שחר ישי
|-
|דייב
|אברי ארבל
|-
|סקוט
|לירון לב
|-
|סמיתי
|דן קיזלר
|-
|נינה
|לורן סביר
|-
|דוד נודנוד / דמויות שונות
|יובל סגל
|-
|עכברוש / דמויות שונות
|מולי שולמן
|-
|דמויות שונות
|טליה ברקאי
|-
|תומאס
|אלון שר
|}

== סקירת הסדרה ==

==קישורים חיצוניים==
* 

קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:דיסני ג'וניור: סדרות
קטגוריה:סדרות Playhouse Disney
תוכינון מיקרורינוס

תוכינון מיקרורינוס (שם מדעי: Chlorurus microrhinos) הוא מין דג טרופי ממשפחת התוכינונים החי בשוניות אלמוגים ולגונות לאורך החופים הטרופיים של מזרח האוקיינוס ההודי ובאוקיינוס השקט מאיי בונין ואיי ריוקיו מצפון לעבר אינדונזיה, שונית המחסום הגדולה האוסטרלית, אי הלורד האו, קלדוניה החדשה ופולינזיה הצרפתית ועד להוואי ואי הפסחא במערב. בדרך כלל הוא נפוץ בעומק 2–50 מטרים ולא יותר עמוק והוא נותר קרוב לסלעים ולאלמוגים. הוא נחשב למין נפוץ ומצב שימורו הוא "ללא חשש".

תוכינון זה מגיע לאורך 80 ס"מ וצבעו כחול-ירקרק עם פס בחלק התחתון של הפנים, צידיים בעלי גוון צהוב עד כחול בהיר ואף לבן וסנפירים כחולים-סגולים בהירים ובקצוות צהובים. החלק העליון נוטה לירוק כהה-כחול והעיניים כתומות. דג זה בעל מקור גדול וכהה העוזר לו לשבור מזון קשה בקרבת אלמוגים וספוגים והוא בעל "בליטה" עגלגלה בין המקור למצח. הזנב רחב ובעל צורת סהר. אצל מין זה ישנם הבדלים בין אוכלוסיות החיות באזורים שונים. הפרטים הצעירים בעלי גוון שחור מוקף בפסים צהובים אופקיים לאורך גופם.

רוב הזמן התוכינון חי בקבוצות של עד 40 דגים ומחפש אצות או תולש פיסות חולות מאלמוגים. הצעירים חיים לבדם.

==קישורים חיצוניים==

==הערות שוליים==

קטגוריה:בעלי חיים שתוארו ב-1854
קטגוריה:טקסונים שתוארו בידי פיטר בליקר
קטגוריה:תוכינונים
קטגוריה:דגי ים בצפון אוסטרליה
יחסי איסלנד–שווייץ

יחסי איסלנד–שווייץ הם היחסים הדיפלומטיים הרשמיים שבין הרפובליקה של איסלנד לבין הקונפדרציה השווייצרית.

== היסטוריה ==
הקונפדרציה השווייצרית הכירה לראשונה בעצמאות הרפובליקה של איסלנד בינואר 1947. שתי המדינות כוננו את יחסיהן הדיפלומטיים הרשמיים ב-1951.

באוקטובר 1989 הפכה ויגדיס פינבוגדוטיר לנשיאת איסלנד הראשונה שמקיימת ביקור רשמי בשווייץ. שווייץ האמינה את שגרירותה באוסלו שבנורווגיה על האינטרסים שלה באיסלנד. איסלנד האמינה את שגרירותה בבריסל שבבלגיה על האינטרסים שלה בשווייץ. איסלנד מחזיקה שלוש קונסוליות שונות בשווייץ.

הסחר הכולל בין שתי המדינות עמד על 65 מיליון פרנקים שווייצרים בשנת 2016.

== נציגויות דיפלומטיות ==
* איסלנד אינה מיוצגת בשווייץ בדרג השגרירות. איסלנד מיוצגת בשווייץ בדרג הקונסולרי באמצעות שלוש קונסוליות רשמיות שהיא מחזיקה בערים: ברן, ז'נבה, וציריך. איסלנד האמינה את שגרירותה שבבריסל, בירת בלגיה, על שווייץ.
* שווייץ אינה מיוצגת באיסלנד בדרג השגרירות. שווייץ מיוצגת באיסלנד בדרג הקונסולרי באמצעות קונסוליה רשמית שהיא מחזיקה ברייקיאוויק, בירת המדינה. שווייץ האמינה את שגרירותה שבאוסלו, בירת נורווגיה, על איסלנד.

== קישורים חיצוניים ==

* [https://www.fdfa.admin.ch/eda/en/home/representations-and-travel-advice/iceland/switzerland-iceland.html היחסים הדו-צדדיים שבין שווייץ לאיסלנד], אתר משרד החוץ של שווייץ

== הערות שוליים ==
לירן גולוד

לירן גוֹלוֹד (נולדה ב-14 במאי 1978) היא סופרת ישראלית והמנהלת האמנותית של פסטיבל הסופרים הבינלאומי במשכנות שאננים, ירושלים.

== ביוגרפיה ==
לירן גולוד נולדה בקריית שמונה. ב־1985 עברה עם משפחתה למושב בית הלל שבגליל העליון.

בעלת תואר ראשון במדעי ההתנהגות ובספרות מאוניברסיטת בן-גוריון, ותואר שני בספרות עברית מאוניברסיטת חיפה.

בין השנים 2006–2013 עבדה בקונסוליה הישראלית בניו יורק כמנהלת תחום ספרות ואמנות. החל משנת 2014 היא המנהלת האמנותית של פסטיבל הסופרים הבינלאומי במשכנות שאננים, ירושלים.

ספרה הראשון, "עבודת אדמה", ראה אור בכנרת זמורה-ביתן ב־2014 וזיכה אותה בפרס שרת התרבות לסופרים בראשית דרכם. ספרה השני, "נמר גימ"ל", ראה אור בהוצאת עם עובד ב־2019.

מתגוררת בחיפה ובבית הלל עם בעלה האמן עודד הירש ושני בניהם.

== ספריה ==
* עבודת אדמה, כנרת זמורה ביתן (2014)
* נמר גימ"ל, הוצאת עם עובד (2019) 

== קישורים חיצוניים ==

* [https://simania.co.il/authorDetails.php?itemId=877 לירן גולוד] באתר סימניה
* 
* 
* 
* 

<div class="mw-content-ltr">
* [https://www.wordswithoutborders.org/dispatches/article/the-last-orchard-liran-golod The Last Orchard by Liran Golod at Words Without Borders]
* [https://bhreview.org/articles/contributor-spotlight-liran-golod/ Liran Golod at the Bellingham Review]
</div>

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:חיפה: אישים
קטגוריה:אנשי המושב
קטגוריה:עמק החולה: אישים
קטגוריה:מועצה אזורית מבואות החרמון: אישים
קטגוריה:ישראליות שנולדו ב-1978
קטגוריה:ישראלים שנולדו ב-1978
סקודה 15Tr

סקודה 15Tr (בצ'כית: Škoda 15Tr) הוא טרוליבוס מתוצרת יצרנית הרכבות החשמליות הצ'כית Škoda Transportation אשר יוצר בין השנים 1988 – 2004.

==היצרן Škoda Transportation==
Škoda Transportation (הממשיכה את מורשת הייצור של "Škoda Works" ), היא חברת הנדסה צ'כית המפתחת ומייצרת רכבות חשמליות לתחבורה עירונית, קטרים חשמליים, רכבות תת-קרקעיות וטרוליבוסים.

Škoda Transportation מחזיקה בבעלות מלאה או חלקית של מספר חברות אחרות הפעילות בתחום פיתוח וייצור של מנועים חשמליים ומוצרים נלווים במספר מדינות אירופאיות. קבוצת החברות Škoda Transportation היא מהיצרניות הגדולות בעולם של חשמליות ויחידות הנעה לטרוליבוסים.

=="סקודה 15Tr"==

* יוצרו 590 יחידות.
* 4 דלתות כניסה לנוסעים.
* 145 נוסעים (45 מושבים).
* רצפת כניסה גבוהה.

===דגמים ותפוצה===
* "15Tr" - יוצר בין השנים 1988–1995. יוצרו 469 טרוליבוסים ונמסרו לערים שונות בצ'כיה, אסטוניה, הונגריה, איראן, לטביה, ליטא, סלובקיה, אוקראינה וארצות הברית (העיר סן פרנסיסקו)
* "15TrM" יוצר בין השנים 1995 – 2004. יוצרו 121 יחידות טרוליבוסים ונמסרו לערים שונות בצ'כיה, לטביה וסלובקיה.

==גלריה==
<gallery mode="packed" heights="120">
קובץ:Public Transfer TrolleyBus Bratislava.jpg | "סקודה 15Tr" בברטיסלאבה בירת סלובקיה
קובץ:Ústí nad Labem, Centrum, Trolejbus Škoda 15TrM.JPG | "סקודה 15Tr" באוסטי נד לבם בירת מחוז אוסטי נד לבם, בצ'כיה
קובץ:Trolleybus kiev.jpg | "סקודה 15Tr" בקייב
קובץ:Tallinn, Škoda 15Tr (2).jpg | "סקודה 15Tr" באסטוניה
קובץ:Banská Bystrica, Škoda 15Tr, rok 1993 (2).jpg | "סקודה 15Tr" בסלובקיה בעיר באנסקה ביסטריצה
קובץ:25. trolejbuss Baložu un Kristapa ielas krustojumā.JPG | "סקודה 15Tr" בריגה
קובץ:Tehran trolleybus 17.jpg | "סקודה 15Tr" בטהראן באיראן
קובץ:T-612.JPG | "סקודה 15Tr"
קובץ:Trol Škoda 15TrR Brno.jpg | "סקודה 15Tr" בברנו בירת מוראביה בצ'כיה
</gallery>

==ראו גם==
* טרוליבוס

==קישורים חיצוניים==

* 

==הערות שוליים==

קטגוריה:טרוליבוס
קטגוריה:כלי רכב המיוצרים בצ'כיה
קטגוריה:כלי רכב שהושקו ב-1988
קאלין רובינסקו

קאלין רובינסקו (באנגלית: Calin Rovinescu; נולד ב-16 בספטמבר 1955) הוא מנכ"ל אייר קנדה.

==ביוגרפיה==
רובינסקו נולד בבוקרשט לאם מורה ואב אורולוג, בגיל 9 היגרה משפחתו לקנדה.

בשנת 1974 סיים ללמוד באוניברסיטת מקגיל, ב-1978 סיים תואר באוניברסיטת מונטריאול.

ב-1980 סיים תואר באוניברסיטת אוטווה.

הוא עבד בחברת דיני התאגידים "Stikeman Elliott" שם עסק בתחום של מימון תאגידים ורכישות.

בשנת 2000 החל לעבוד באייר קנדה, שם היה במספר תפקידים.

ב-2009 מונה למנכ"ל חברת התעופה וזאת בעקבות התפטרות המנכ"ל הקודם.

עבודתו כמנהל זכתה לתשבחות על כך שהציל את החברה מפשיטת רגל.

הוא קיבל תואר דוקטור לשם כבוד ממספר אוניברסיטאות.

הוא גם חבר בארגון יאט"א.

==קישורים חיצוניים==
* [https://www.cjnews.com/news/success-due-immigrant-parents-air-canada-boss]

==הערות שוליים==

קטגוריה:מנהלי חברות תעופה
קטגוריה:מהגרים מרומניה לקנדה
קטגוריה:בוגרי אוניברסיטת מקגיל
קטגוריה:בוגרי אוניברסיטת מונטריאול
קטגוריה:בוקרשט: אישים
קטגוריה:חברי מסדר קנדה
קטגוריה:מנכ"לים
קטגוריה:קנדים שנולדו ב-1955
יחסי אנדורה–שווייץ

יחסי אנדורה–שווייץ הם היחסים הדיפלומטיים הרשמיים שבין נסיכות אנדורה לבין הקונפדרציה השווייצרית.

== היסטוריה ==
נסיכות אנדורה והקונפדרציה השווייצרית כוננו את היחסים הרשמיים והקונסולריים שביניהן במהלך שנות השישים, עם כריתת הסכם המעבר החופשי שבין המדינות ב-30 בנובמבר 1961. ב-1979 האמינה שווייץ את הקונסוליה שלה במרסיי שבצרפת הסמוכה על אנדורה.

ב-1995 כוננו בין שתי המדינות יחסים דיפלומטיים והקונסוליה שבמרסיי הפסיקה לשמש כקונסוליה לאנדורה אלא שגרירות שווייץ במדריד. האזרחים האנדורים יכולים לקבל שירותים קונסולריים גם בקונסוליה הכללית שמחזיקה שווייץ בבירת חבל קטלוניה, ברצלונה.

== שווייצרים באנדורה ==
לפי מפקדי האוכלוסין, בסוף שנת 2016 התגוררו באנדורה 87 אזרחי שווייץ.

== נציגויות דיפלומטיות ==
* אנדורה אינה מיוצגת בשווייץ, הן בדרג השגרירות והן בדרג הקונסולרי.
* שווייץ אינה מיוצגת באנדורה, הן בדרג השגרירות והן בדרג הקונסולרי. שווייץ האמינה את שגרירותה שבמדריד, בירת ספרד, על אנדורה.

== קישורים חיצוניים ==
* [https://www.fdfa.admin.ch/eda/en/home/representations-and-travel-advice/andorra/switzerland-andorra.html היחסים הבילטרליים שבין שווייץ לאנדורה], משרד החוץ של שווייץ
יצחק הלוי סגל

רבי יצחק הלוי (מהר"י הלוי) היה רב וראש ישיבה בפולין. אחיו הגדול ורבו הראשון של רבי דוד הלוי סגל, בעל טורי זהב (הט"ז).

==תולדות חייו==
נולד בלודמיר, כנראה אחרי שנת ה'של"ו, לנדבן רבי שמואל הלוי, שהיה גם תלמיד חכם, חתנו של רב העיר הראשון וראש חכמי ווהלין רבי יצחק בן בצלאל (בצלאל'ש). רכש השכלה תורנית בעירו, ושם למד מפיו אחיו הצעיר ר' דוד. לאחר מכן לימד תורה בלבוב.

כיהן כרב בחלם ובלונטשיץ ובסביבות שנת ה'שפ"ו התמנה לראש ישיבה בפוזנא.

לדעת הרב יוסף לוינשטיין, נפטר בשנת ה'שצ"ח.

==ספריו==
* [http://hebrewbooks.org/pdfpager.aspx?req=45216&pgnum=1 שיח יצחק] - דקדוק. זהו הספר היחיד שהודפס בימי חייו. לדבריו, הקדים להדפיס את הספר לפני שאר ספריו בשל חשיבות הדקדוק "לכל דבר שבקדושה". הספר זכה להסכמת הרב יום טוב ליפמן הלר, רבה של פוזנא שמעון וולף אוירבך ובית דינו.
* שו"ת מהר"י הלוי - הודפס כמאה שנים לאחר פטירתו על ידי ר' יוסף יפה, בתוספות "חידושי מהר"י הלוי" על כמה מסוגיות הש"ס.
* שתיים מתשובותיו הודפסו משו"ת גאוני בתראי, ופסקיו הובאו פעמים רבות על ידי אחיו הצעיר בספריו.
* שיר גאולה - חובר לאחר ניצחון הקהילה היהודית בלבוב במשפט כנגד הכמורה המקומית על בית הכנסת שושנת הזהב בשנת ה'שס"ט. מהר"ם מלובלין ובעל הסמ"ע תיקנו לומר פיוט זה בכל שבת שאחרי פורים.

חיבורים אבודים המוזכרים בהקדמתו לספר "שיח יצחק":
* ברית הלוי - על המילים המסופקות בתנ"ך.
* באר עשק- עיון ופלפולים בתלמוד.
* באר רחובות - "דבר הלכה העולה מכל עניין בביאור רחב".
* פירוש על פירוש רש"י לתורה.
* פחד יצחק - על יורה דעה.
* ספר דרשות
* קרבן יצחק
* אלה תולדות יצחק - דקדוק.

==לקריאה נוספת==
* משה דוד צ'צ'יק, רבי יצחק הלוי - אחי הט"ז, בתוך ישורון יח, כסלו ה'תשס"ז, עמ' תתלג-תתלה.
==קישורים חיצוניים==
* [https://tablet.otzar.org/he/book/book.php?book=17517&width=0&scroll=0&udid=0 שו"ת מהר"י הלוי], אתר "אוצר החכמה" (הצפייה מעמ' 20 ואילך מוגבלת למנויים בלבד).
==הערות שוליים==

קטגוריה:מחברי ספרי שו"ת: ראשוני האחרונים
קטגוריה:רבנים פולנים
קטגוריה:לונטשיץ: רבנים
קטגוריה:פוזנה: רבנים
Fuck It, I Love You

Fuck It, I Love You (בעברית: לעזאזל עם זה, אני אוהבת אותך) הוא סינגל שיווקי שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, . השיר יצא לאור ב-22 באוגוסט 2019, כסינגל השיווקי הראשון מתוך האלבום.

באותו היום שבו יצא השיר כסינגל שיווקי, הוציאה דל ריי גם את הסינגל "The Greatest".

== רקע וכתיבה ==
השיר נכתב על ידי לנה דל ריי, אנדרו וואט, ג'ק אנטונוף ולואי בל והופק על ידי אנטונוף, וואט ובל. בשיר יש שימוש בתופים, פסנתר, גיטרה אקוסטית, גיטרה חשמלית וכלים נוספים, עליהם היה אחראי ג'ק אנטונוף.

בסמוך לצאתו עלה השיר לרשת הזרמת המדיה ספוטיפיי.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של לנה דל ריי ב-22 באוגוסט 2019, בשידור חי. הקליפ משלב בתוכו גם את הקליפ של "The Greatest". בקליפ יש אזכור לקליפ של השיר "Ride".

נכון ל-21 במרץ 2020, מונה הצפיות של הקליפ עומד על כ-11 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי לואי בל
קטגוריה:שירים שנכתבו על ידי לנה דל ריי
קטגוריה:שירים שהופקו על ידי ג'ק אנטונוף
קטגוריה:שירים על קליפורניה
קטגוריה:בלדות רוק
שלמה לבית הלוי

רבי שלמה בן יצחק לבית הלוי (ה'רצ"ב, 1532 - כ"ז באב ה'ש"ס, 28 ביולי 1600) היה רב, דיין, פוסק, דרשן וראש ישיבה בסלוניקי במאה ה-16.

==תולדות חייו==
נולד בסלוניקי בשנת ה'רצ"ב (1531-1532) לאביו רבי יצחק הלוי, תלמיד חכם עשיר, בנו של הרופא שלמה לבית הלוי, ממגורשי פורטוגל. רכש השכלה תורנית בישיבתו של רבי יוסף בן לב, והגיה את החלק הראשון של תשובותיו. למד גם מפי הרב אהרן עפיא. כמו כן, השתלם בדקדוק ובפילוסופיה יוונית וערבית ובקבלה. בהיותו כבן עשרים כבר השתתף בדיון הלכתי אודות מנהג יהודי סיציליה בעניין סרכת הריאה, ופסקו קיבל את אישורו של רבי יוסף קארו. לפרנסתו עסק בהכנת ספרים לדפוס. בשנת ה'שכ"ח נבחר לרבה של סקופיה, ולאחר כשלוש שנים שב לסלוניקי, והיה דרשן בקהילות השונות בעיר, וקהל רב נאסף לשמוע את דרשותיו. הוא החל לתפוס מקום של כבוד בקרב חכמי סלוניקי, וכבר משנת ה'ש"ל נמצא חתום על תקנות העיר לצד רבי שמואל די מודינה (מהרשד"ם). עם שובו לסלוניקי נבחר לכהן כרב בקהילת פרובנס, ובשנת ה'של"ג, עם מותו של הרב אברהם סירלאו, קיבלו את רבנותו גם בני קהל אבורא. בשנת ה'שנ"ג פרש מתפקידו בשל חולשתו.

נפטר בשנת ה'ש"ס (1600).

==משפחתו==
לרבי שלמה נולדו שני בנים ובת:
* רבי יצחק - ראש ישיבה בסלוניקי. נפטר בחיי אביו בשנת ה'שנ"ו. בנו רבי שלמה (בעל שו"ת "מהר"ש לבית הלוי") מילא את מקומו.
* רבי יוסף
* בתו נישאה לרבי אהרן ששון, בעל שו"ת "תורת אמת".

==ספריו==
* [http://hebrewbooks.org/pdfpager.aspx?req=44690&pgnum=1 דברי שלמה] - דרשות. ונציה, ה'שנ"ו.
* [http://hebrewbooks.org/pdfpager.aspx?req=5325&pgnum=1 לב אבות] - פירוש על מסכת אבות. סלוניקי, ה'שכ"ה.
* [http://hebrewbooks.org/pdfpager.aspx?req=5970&pgnum=1 לחם שלמה] - פירוש על אגדות הש"ס. ונציה, ה'שנ"ו.
* [http://hebrewbooks.org/pdfpager.aspx?req=44309&pgnum=1 חשק שלמה] - פירוש לספר ישעיה. סלוניקי, ה'ש"ס.
* כתב שירים, שחלקם הודפסו בספריו ובבמות נוספות.
כמו כן, חיבר תשובות הלכתיות, פירוש דרשני על רוב המקרא, חידושים על סוגיות הש"ס "ספר המופת לאריסטו" וחיבורים מדעיים, אך הם לא הודפסו.

==לקריאה נוספת==
* שלמה אברהם רוזאניס, קורות היהודים בתורקיה, חלק ב, סופיה ה'תרצ"ח, עמ' 108–110.
* יוסף הקר, היאוש מן הגאולה והתקווה המשיחית בכתבי ר' שלמה לבית הלוי משאלוניקי, תרביץ שנה 39 חוברת 2, טבת ה'תש"ל, עמ' 195–213.
* יוסף הקר, ישראל בגויים בתיאורו של ר' שלמה לבית הלוי משאלוניקי, ציון שנה לד ה'תשכ"ט, עמ' 43–89.
* אברהם מאיר הברמן, קינות על חכמי שאלוניקי מרבי שלמה לבית הלוי ומהמשורר סעדיה לונגו, ספונות כרך סט-פ, עמ' ע-פ.

==קישורים חיצוניים==
* 

==הערות שוליים==

קטגוריה:ראשוני האחרונים
קטגוריה:האימפריה העות'מאנית: רבנים
קטגוריה:רבנים יוונים
קטגוריה:רבנים מקדונים
קטגוריה:סלוניקי: רבנים
קטגוריה:מחברי ספרי דרוש
קטגוריה:פרשני מסכת אבות
קטגוריה:פרשני אגדות התלמוד
קטגוריה:ראשי ישיבות בתפוצות
קטגוריה:ילידי 1532
קטגוריה:נפטרים ב-1600
The Greatest (שיר של לנה דל ריי)

The Greatest (בעברית: הגדול ביותר) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, . השיר יצא לאור ב-22 באוגוסט 2019, כסינגל החמישי מתוך האלבום.

באותו היום שבו יצא השיר כסינגל, הוציאה דל ריי גם את הסינגל השיווקי "Fuck It, I Love You".

== רקע וכתיבה ==
השיר נכתב, הולחן והופק על ידי לנה דל ריי וג'ק אנטונוף, בשונה מ-"Fuck It, I Love You", אשר נכתב על ידי דל ריי, אנטונוף, אנדרו וואט ולואי בל. בשיר יש שימוש בתופים, גיטרה חשמלית, גיטרה אקוסטית וכולי.

בסמוך לצאתו עלה השיר לרשת הזרמת המדיה ספוטיפיי וזכה ללמעלה מ-50 מיליון השמעות.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של לנה דל ריי ב-22 באוגוסט 2019, בשידור חי. הקליפ משלב בתוכו גם את הקליפ של "Fuck It, I Love You". בקליפ יש אזכור לקליפ של השיר "Ride".

נכון ל-21 במרץ 2020, מונה הצפיות של הקליפ עומד על כ-11 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
! colspan="1" |<abbr>מקור</abbr>
|-
!עולם
|22 באוגוסט 2019
|הזרמת מוזיקה • הורדה דיגיטלית
|פולידור • אינטרסקופ
|
|-
!איטליה
|13 בספטמבר 2019
|רדיו שירים עכשוויים
|יוניברסל מיוזיק גרופ
|
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי לנה דל ריי
קטגוריה:שירים שהופקו על ידי ג'ק אנטונוף
קטגוריה:שירים על קליפורניה
קטגוריה:בלדות רוק
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
I Fell in Love with the Devil

I Fell in Love with the Devil (בעברית: אני התאהבתי בשטן) הוא סינגל שהוקלט על ידי הזמרת-יוצרת הקנדית אבריל לאבין. השיר יצא לאור ב-28 ביוני 2019, כסינגל הרביעי מתוך אלבומה השישי, Head Above Water, על ידי חברת התקליטים BMG רייטס מנג'מנט.

עם יציאתו נכנס השיר אל המקום ה-6 במצעד של הרפובליקה העממית של סין.

== רקע וכתיבה ==
השיר נכתב על ידי אבריל לאבין לבדה, והופק על ידי לאבין וכריס בייספורד. הווידאו קליפ המלא שיצא עבור השיר בוים על ידי אליוט לסטר, והועלה לערוץ היוטיוב של אבריל לאבין ב-15 ביולי 2019, כמה שבועות לאחר צאתו כסינגל.

עם השיר הופיעה לאבין בתוכנית הטלוויזיה "The Late Late Show with James Corden" ב-30 באפריל 2019.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
| rowspan="1" |28 ביוני 2019
|הורדה דיגיטלית • הזרמת מוזיקה
| rowspan="3" |BMG
|
|-
!איטליה
|12 ביולי 2019
|רדיו שירים עכשוויים
|
|-
!ארצות הברית
|29 ביולי 2019
|רדיו שירים עכשוויים למבוגרים
|
|}

==קישורים חיצוניים==

== הערות שוליים ==

קטגוריה:סינגלים מ-2019
קטגוריה:שירי אבריל לאבין
קטגוריה:שירים באנגלית
קטגוריה:שירים שנכתבו על ידי אבריל לאבין
קטגוריה:שירים ביקורתיים על הדת
קטגוריה:שירים על השטן
קטגוריה:שירי נשמה
דוני נלסון

דון צ'ארלס "דוני" נלסון (באנגלית: Donn Charles "Donnie" Nelson; נולד ב-10 בספטמבר 1962) הוא מאמן ומנהל קבוצות כדורסל אמריקאי, אשר שימש כג'נרל מנג'ר של דאלאס מאבריקס מליגת ה-NBA בין השנים 2005–2021. בין השנים 1984–2004 שימש כסקאוט וכעוזר מאמן בקבוצות שונות מה-NBA ובנבחרת ליטא. בשנת 2010 הקים את קבוצת הבת של המאבריקס מליגת הפיתוח של ה-NBA – טקסס לג'נדס – ומאז משמש כבעלים של המועדון.

בנו של מאמן העבר וחבר היכל התהילה של הכדורסל, דון נלסון.

==ראשית חייו ותחילת הקריירה==
נלסון נולד באיווה סיטי שבאיווה, וגדל בבוסטון, מסצ'וסטס, בזמן שאביו דון נלסון שיחק עבור בוסטון סלטיקס. בשנת 1976 עבר עם משפחתו למילווקי שבוויסקונסין, ובין השנים 1980–1984 למד במכללת ויטון (Wheaton College) אשר באילינוי.

עם סיום לימודיו האקדמיים מונה נלסון לסקאוט בקבוצת מילווקי באקס, בה שימש אביו כג'נרל מנג'ר וכמאמן ראשי עד לסיום עונת . בין השנים 1988–1995 שימש כעוזר מאמן תחת אביו בגולדן סטייט ווריורס.

בין השנים 1995–1997 שימש כעוזר מאמן בפיניקס סאנס, תחת המאמנים פול וסטפאל, קוטון פיטסימונס ודני איינג'. לקראת דראפט 1996 שכנע את מנהלי הקבוצה לבחור בבחירה ה-15 את סטיב נאש, עמו התיידד כבר כשהיה שחקן תיכונים.

==דאלאס מאבריקס==
בינואר 1998 חזר לעבוד כעוזרו של אביו, אשר מונה למאמן וג'נרל מנג'ר דאלאס מאבריקס. בדראפט 1998 לקח חלק בהחלטה לצרף את השחקן הגרמני דירק נוביצקי, אשר בעונת זכה בפרס ה-MVP של העונה הסדירה, ולאורך הקריירה השתתף 14 פעמים במשחק האולסטאר. כמו כן דאג לצרף באותו הקיץ את סטיב נאש, אשר זכה פעמיים בפרס ה-MVP של העונה ונבחר 8 פעמים למשחק האולסטאר. נלסון נשאר בתפקידו כעוזר מאמן במשך 7 עונות, עד לסיום עונת .

במרץ 2005 מונה לג'נרל מנג'ר של המאבריקס, במקומו של אביו. בעונת העפילה דאלאס לגמר ה-NBA, לראשונה בתולדותיה, אך הפסידה מול מיאמי היט בתוצאה 2–4. בעונה העוקבת רשמו המאבריקס את מאזן הניצחונות השישי בטיבו בתולדות הליגה, 67–15, אשר היווה גם שיא מועדון. על אף הצלחת הקבוצה בעונה הסדירה, בשלב הפלייאוף הודחו המאבריקס כבר בסיבוב הראשון, מול גולדן סטייט ווריורס (2–4). בשנים הבאות מינה נלסון את ריק קרלייל למאמן הקבוצה, וצירף שחקים ותיקים דוגמת ג'ייסון קיד, טייסון צ'נדלר ושון מריון, אשר לצד נוביצקי, ג'ייסון טרי וג'יי. ג'יי. בראה הובילו את הקבוצה לזכייתה הראשונה באליפות ה-NBA בפלייאוף . בסדרת הגמר גברה דאלאס על מיאמי בתוצאה 4–2, ובסיומה זכה נוביצקי בפרס ה-MVP של סדרת הגמר.

בין השנים 2011–2018 העפילו המאבריקס 4 פעמים לשלב הפלייאוף, אך בכולן הודחה כבר בסיבוב הראשון. בדראפט 2018 בחר נלסון את טריי יאנג בבחירה החמישית, והעביר אותו בטרייד (יחד עם בחירת דראפט עתידית) לאטלנטה הוקס בתמורה ללוקה דונצ'יץ' (אשר נבחר שלישי). במהלך עונת ביצע מהלך משמעותי נוסף כאשר העביר לניו יורק ניקס את דניס סמית', דיאנדרה ג'ורדן, וסלי מת'יוז ושתי בחירות דראפט עתידיות בתמורה לקריסטפס פורזינגיס, טים הארדוויי, קורטני לי וטריי ברק.

==נבחרת ליטא==
בין השנים 1992–2003 שימש כעוזר מאמן בנבחרת ליטא בכדורסל, במקביל לעבודתו ב-NBA. לאורך תקופתו עם הנבחרת, זכתה ליטא במדליות ארד באולימפיאדות ברצלונה (1992), אטלנטה (1996) וסידני (2000), ובמדליות כסף (1995) וזהב (2003) בטורנירי אליפות אירופה.

==הערות שוליים==

קטגוריה:איווה סיטי: אישים
קטגוריה:מאמני כדורסל אמריקאים
קטגוריה:מנהלי קבוצות ב-NBA
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1962
Body Electric

Body Electric (בעברית: גוף חשמלי) הוא שיר שהוקלט על ידי הזמרת-יוצרת האמריקאית לנה דל ריי, מתוך המיני-אלבום השלישי שלה, Paradise ו-Tropico. השיר יצא לאור ב-9 בנובמבר 2012, על ידי חברות התקליטים אינטרסקופ רקורדס ופולידור רקורדס.

השיר הגיע למקום ה-184 במצעד הסינגלים הבריטי.

== רקע וכתיבה ==
השיר נכתב על ידי לנה דל ריי ביחד עם ריק נואלס שהפיק אותו ביחד עם דן הית'. השיר זכה לביקורות חיוביות.<ref>https://www.digitalspy.com/music/album-reviews/a437881/lana-del-rey-paradise-ep-review/</ref> ג'ון בוש מ-AllMusic, סקר את כל השירים אשר נכללו במיני-אלבום, תוך שהפנה כלפי השיר הזה ביקורת חיובית. כמו כן, טען בוש כי חלק ממילות השיר קלישאתיות.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|9 בנובמבר 2012
|הורדה דיגיטלית
|אינטרסקופ • פולידור
|
|}

== קישורים חיצוניים ==

== הערות שוליים ==

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:שירים על קליפורניה
קטגוריה:בלדות פופ
Echoes (אלבום)

Echoes (בעברית: הדים) הוא אלבום הבכורה של הזמרת-יוצרת הבריטית מגי ריילי. האלבום יצא לאור ב-30 באפריל 1992, על ידי חברת התקליטים EMI. כמו כן, מתוך האלבום יצאו הסינגלים; "What About Tomorrows Children", "", "" ו-"Tears in the Rain".

האלבום הגיע למקום הראשון במצעד האלבומים שבנורווגיה.<ref></ref>

== רקע ויציאה ==
האלבום הופק על ידי ארמנד וולקר, הראלד שטיינהאור, כריסטיאן שולצה וסטפן זאונר. האלבום יצא על גבי תקליט, ותקליטור. בשנת 2008, יצא האלבום מחדש על ידי חברת התקליטים מירור אימייג' רקורדס. ב-AllMusic הפנו כלפיו ביקורת חיובית, תוך שהעניקו לו שלושה כוכבי זהב מתוך חמישה בסך הכול.<ref></ref>

פרק זמן מסוים לאחר צאתו, הועלה האלבום לרשת הזרמת המדיה ספוטיפיי.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי בכורה מ-1992
קטגוריה:אלבומי מגי ריילי
קטגוריה:אלבומים באנגלית
קטגוריה:אלבומי חברת EMI
קייב פסז'רסקי

קייב פסז'רסקי (באוקראינית: Київ-Пасажирський; מילולית: קייב [ל]נוסעים) היא תחנת הרכבת המרכזית של העיר קייב, בירת אוקראינה. לתחנה שתי כניסות, הנקראות "התחנה המרכזית" (Центрального вокзалу) ו"תחנת הרכבת הדרומית" (Південний вокзал), אף שהן אינן תחנות נפרדות אלא מחוברות לקומפלקס משותף. הקומפלקס מורכב ממסוף רכבות בין-עירוניות ובין-ארציות, מסוף רכבת פרברים, מסוף לרכבת המהירה לנמל התעופה בוריספול ושטחי שירות ומוסכי רכבות. בצמוד לתחנה נמצאים מסוף קווי החשמלית סטארווקזלנה (Старовокзальна) ותחנת הרכבת התחתית ווקזלנה (Вокзальна), המרכיבים את המרכז התחבורתי (האב) הגדול בעיר. נכון לשנת 2018 זוהי תחנת הרכבת העמוסה ביותר באוקראינה, ומשרתת 23.4 מיליון נוסעים בשנה.

== היסטוריה ==
בניית התחנה הראשונה באתר זה, מדרום למרכז העיר ההיסטורית, הושלמה ב-1870, כחלק מקוי הרכבת קייב-באלטה וקייב-קורסק. מבנה התחנה היה מבנה לבנים דו-קמתי בסגנון התחייה הגותית. 

המבנה הנוכחי הוקם בין השנים 1927-1932 בסגנון הקונסטרוקטיביזם הרוסי. המבנה שופץ באופן מקיף בשנת 2001, באותה עת הוקמה גם חזית הכניסה הדרומית.

התחנה סובלת מעומס רב ולפי התוכניות יוחלף המרכז התעבורתי של העיר ויועבר לגדה השמאלית (המזרחית) של הדנייפר עם הפיכת תחנת דרניצה (Дарниця) לתחנת הרכבת המרכזית של הבירה.

== גלריה ==
<gallery class="center">
קובץ:Kiev Passenger Station (XIX century).jpeg|
קובץ:Южный вокзал в Киеве.jpg|התחנה הדרומית
קובץ:Південний вокзал - panoramio.jpg|מראה התחנה הדרומית
קובץ:Interior of the Kiev Passenger Railway Station (8601884120).jpg|מראה פנים 
קובץ:Пригородный вокзал Киев.JPG|תחנת רכבת הפרברים
קובץ:Clock Tower (245751123).jpeg|מגדל השעון בתחנת רכבת הפרברים
קובץ:Станция Киев-Пассажирский.jpg|מראה כללי
קובץ:Fast trains at Kyiv Railway Station.jpg|רכבות EJ 675 ו־HRCS2-004 בתחנה
קובץ:ЧС4-174, Украина, Киев, станция Киев-Пассажирский (Trainpix 147805).jpg|רכבת ChS4-74 ברציף
קובץ:DPKr3-001 at Kiev-Passenger station (1).jpg|רכבת DPKr3 בתחנה
</gallery>

== קישורים חיצוניים ==

* 
* [https://cfts.org.ua/articles/desyat_krupneyshikh_zh_d_vokzalov_ukrainy_2014_goda_667/66829 עשר תחנות הרכבת העמוסות ביותר באוקראינה], מקום שלישי (נכון ל-2014)

==הערות שוליים==

קטגוריה:קייב: תחבורה
קטגוריה:אירופה: תחנות רכבת
Somewhere Only We Know

Somewhere Only We Know הוא שיר שבוצע על ידי להקת הרוק האלטרנטיבי קין. השיר יצא לאור בשנת 2004.

==רקע==
השיר נכלל באלבום הבכורה של הלהקה Hopes and Fears שיצא בשנת 2004. הוא יצא כסינגל הראשון ממנו ונחשב לאחד מהמצליחים ביותר בעולם לשנה זו, וזכה בתוארי זהב ופלטינה במספר מדינות.

השיר דורג במקום השלישי במצעד הסינגלים הבריטי. הוא נחשב לנמכר ביותר של הלהקה, עד ליציאתו של הסינגל Is It Any Wonder? בשנת 2006.

הדמו הראשון הולחן על ידי טיים רייס-אוקסלי חבר הלהקה בערך בשנת 2001. הוא אמר "חשבתי על משהו כמו השיר של דייוויד בואי "Heroes". זה היה מהחומרים הראשונים שהקלטנו עבור האלבום". לאחר עזיבתו של הגיטריסט דומיניק סקוט את הלהקה הוקלטה גרסת דמו עם פסנתר "יאמהה CP70" במקום ליווי גיטרה. קין הקליטה את השיר בגרסה סופית לאלבום בשנת 2003 באולפני הליאוסנטריק. שנתיים לאחר מכן ביצעה קין את השיר, לצד שיר נוסף שלה בקונצרט הרוק לייב 8.

גרסת דמו לשיר דלפה לרשת האינטרנט בשנת 2004. הגרסה מכילה אורך שונה (4:24) וברידג' נוסף.

לשיר נוצרו שלוש גרסאות:גרסה בריטית, גרסה אמריקאית וגרסה המיועדת לארצות הברית ולשאר העולם.

== מיקומי שיא ==

=== מצעדי סוף שנה ===

== גרסתה של לילי אלן ==

בשנת 2013 פרסמה הזמרת הבריטית לילי אלן גרסת כיסוי לשיר. גרסתה של אלן יצאה לאור ב-10 בנובמבר 2013 בבריטניה דרך חברות התקליטים Regal ופרלופון בפורמט של הורדה דיגיטלית. השיר היה לפסקול לפרסומת חג המולד של חברת John Lewis & Partners לשנה זו, ונכלל גם באלבומה השלישי של אלן, Sheezus. גרסה זו של השיר הגיעה לפסגת מצעד הסינגלים הבריטי, והיה לשיר השלישי של אלן שמגיע להישג זה.

=== מיקומי שיא ===

=== נתוני מכירות ===
{| class="wikitable sortable"
!מדינה
!תואר
!מכירות
|-
! הממלכה המאוחדת (BPI)
| פלטינה
| 600,000
|}

==קישורים חיצוניים==

==הערות שוליים==

קטגוריה:שירי 2004
קטגוריה:סינגלים מ-2004
קטגוריה:שירי לילי אלן
קטגוריה:שירים באנגלית
קטגוריה:בלדות רוק
קטגוריה:שירי פופ רוק
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת איילנד רקורדס
Leaving on a Jet Plane

"Leaving on a Jet Plane" (בעברית: עוזב במטוס סילון) הוא שיר שכתב ג'ון דנוור בשנת 1966, השם המקורי של השיר היה "Babe, I Hate to Go", כפי שהופיע באלבום האולפן של דנוור "John Denver Sings", אבל המפיק שלו מיט אוקון שכנע אותו לשנות את השם. פיטר, פול ומרי הקליטו את השיר לאלבום "Album 1700" משנת 1967, אך הוציאו אותו כסינגל רק ב-1969.

השיר היה להיטם הגדול ביותר של פיטר, פול ומרי, והיחיד שהגיע למקום הראשון במצעד הסינגלים האמריקני, בילבורד הוט 100. השיר שהה במשך שלושה שבועות בראש מצעד easy listening. בשנות השישים והשבעים של המאה העשרים שימש השיר בסיס לפרסומות של חברת התעופה יונייטד איירליינס. השיר הגיע גם לראש המצעדים בקנדה, ולמקום שני במצעד הסינגלים הבריטי ובמצעד הסינגלים האירי בפברואר 1970.

ב-1969 הקליט דנוור גרסה של השיר באלבום הבכורה שלו "Rhymes & Reasons", והקליט אותו מחדש בשנת 1973 עבור האלבום "John Denver's Greatest Hits". גרסה זו מושמעת עם כתוביות הסיום של הסרט "שומר חוק" משנת 2011.

== תביעה משפטית ==
ב-1980 הוגשה תביעה נגד הלהקה הבריטית ניו אורדר. ג'ון דנוור טען שקטע נגינה בגיטרה בסינגל "Run 2" של הלהקה מבוסס על "Leaving on a Jet Plane". פשרה שהתקבלה מחוץ לבית המשפט הבטיחה שהשיר לא יצא בעיבוד המקורי.

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!הממלכה המאוחדת (BPI)
|כסף
|200,000
|}

== קישורים חיצוניים ==

== הערות שוליים ==

קטגוריה:שירי 1966
קטגוריה:סינגלים מ-1969
קטגוריה:שירים באנגלית
קטגוריה:שירים על פרידה
קטגוריה:שירים על תעופה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
אולדזימיר מאקיי

אולדזימיר אולדזימיראביץ' מאקיי (בבלארוסית: Уладзі́мір Уладзі́міравіч Маке́й; 5 באוגוסט 1958 – 26 בנובמבר 2022) היה פוליטיקאי בלארוסי שכיהן כשר החוץ של בלארוס בשנים 2012–2022.

== ביוגרפיה ==
אולדזימיר מאקיי נולד בכפר נייקרשביצ'י , שבמחוז המשנה קרליץ, שבהורדנה, בלארוס הסובייטית. הוא סיים את לימודיו במכון הפדגוגי לשפה זרה במינסק בשנת 1980. הוא שירת בכוחות המזוינים של ברית המועצות ובכוחות המזוינים של בלארוס לאחר פירוק ברית המועצות ופרש בשנת 1993 כקולונל.

בשנת 1993 סיים את לימודיו באקדמיה הדיפלומטית האוסטרית ושירת במשרד החוץ כמזכיר מספר מחלקות (מחלקת מידע ושיתוף פעולה הומניטרי, ניתוח ותחזית, לשכת השר, שירות פרוטוקול המדינה).

בשנים 1996–1999 עבד בשגרירות בלארוס בצרפת כיועץ וייצג במקביל את בלארוס במועצת אירופה.

בשנת 2000–2008 שימש כעוזרו של נשיא בלארוס אלכסנדר לוקשנקו ובשנים 2008–2012 היה ראש סגל הנשיא.

מאז 20 באוגוסט 2012 ועד לפטירתו הוא כיהן בקבינט כשר החוץ.

מאקיי נפטר במשרדו ב-26 בנובמבר 2022.<ref></ref>

מאקיי היה דובר בלארוסית, רוסית, גרמנית ואנגלית.

== ראו גם ==
* סרגיי לברוב

== קישורים חיצוניים ==

== הערות שוליים ==

קטגוריה:פוליטיקאים בלארוסים
קטגוריה:שרי חוץ
קטגוריה:דיפלומטים
קטגוריה:בלארוסים שנולדו ב-1958
קטגוריה:בלארוסים שנפטרו ב-2022
משרד החוץ של בלארוס

דגל המשרד
משרד החוץ של בלארוס (בבלארוסית: Міністэрства замежных спраў Рэспублікі Беларусь) הוא משרד בממשלת בלארוס המפקח על קשרי החוץ של בלארוס. 

שר החוץ הנוכחי הוא סרגיי אלניק, מאז 2022.

== שרי חוץ ==
* פיוטר קראוצ'נקה (1990–1994)
* אולדזימיר סיאנקו (1994–1997)
* איוואן אנטונוביץ' (1997–1998)
* אוראל לטיפאו (1998–2000)
* מיכאיל חבוסטוב (2000–2003)
* סרהיי מרטינאו (2003–2012)
* אולדזימיר מאקיי (2012–2022)

== קישורים חיצוניים ==

* 

בלארוס
קטגוריה:בלארוס: יחסי חוץ
קטגוריה:משרדי ממשלת רפובליקת בלארוס
הר קוק (הרי סנט אליאס)

הר קוק (באנגלית: Mount Cook) או פסגת הגבול 182 (באנגלית: Boundary Peak 182) הוא פסגה גבוהה בהרי סנט אליאס, על הגבול בין פרובינציית יוקון שבקנדה לבין מדינת אלסקה שבארצות הברית.
== גאוגרפיה ==
ההר, שגובהו 4,194 מטרים מעל פני הים, והוא מתנשא מעל סביבתו לגובה של 2,365 מטרים.

הר קוק הוא ההר ה-79 בגובהו באמריקה הצפונית, וה-49 בהתנשאותו באמריקה הצפונית.

הר קוק הוא ההר ה-16 בגובהו בקנדה, וה-61 בגובהו בארצות הברית.

ההר ממוקם 25 קילומטרים דרומית-מערבית להר ונקובר (אף הוא על הגבול בין יוקון ואלסקה), ו-56 קילומטרים מזרחית-דרום-מזרחית להר סנט אליאס (אף הוא על הגבול בין יוקון ואלסקה).

ההר נמצא על הגבול בין הפארק והשמורה הלאומיים קלואן שביוקון, לבין הפארק הלאומי ראנגל-סנט אליאס (שניהם חלק מאתר מורשת עולמית של אונסקו).

בדומה להרים אחרים ברכס סנט אליאס, להר פסגה גדולה המתנשאת מעל סביבתו. מדרונו הדרום-מערבי של ההר הוא מתלול שגובהו 3,024 מטרים מעל קרחון מארוויין - ושאורכו בקו אווירי 6.4 קילומטרים.

== היסטוריה ==
=== הטיפוס על ההר ===

בשל ריחוקו, העפילו לפסגת ההר לראשונה בשנת 1953. הראשונים שטיפסו על ההר היו ט. קלי (T. Kelley), ר. מקגוון ( .R McGowan), ט. מילר (T. Miller) ו-פ. מוהלינג (F. Mohling).

== קישורים חיצוניים ==
* [https://bivouac.com//MtnPg.asp?MtnId=249 הר קוק] באתר אנציקלופדיית ההרים הקנדית
* [https://www.peakbagger.com/peak.aspx?pid=554 הר קוק] באתר peakbagger
* [https://web.archive.org/web/20200529172540/https://peakware.com/ הר קוק] באתר peakware
* [https://peakvisor.com/peak/mount-cook-united-states.html תרשים הנוף הנשקף מהר קוק] באתר peakvisor
* [https://latitude.to/satellite-map/us/united-states/133348/mount-cook-saint-elias-mountains תצלום לוויין של אזור הר קוק]
* [https://www.mountain-forecast.com/peaks/Mount-Cook-Boundary-Peak-182/forecasts/4196 תחזית מזג אוויר עדכנית ארוכת טווח (לפי גבהים) עבור הר קוק]

==הערות שוליים==

קוק
קוק
קוק
קוק
קוק
אנטונוב An-178

אנטונוב An-178 (באוקראינית: Антонов Ан-178) הוא מטוס תובלה צבאי לטווח קצר ובינוני שתוכנן על ידי חברת אנטונוב האוקראינית ומבוסס על מטוס אנטונוב An-158 (An-148-200).

המטוס הוכרז ב-5 בפברואר 2010, ייצורו יצא לדרך ב-16 באפריל 2015 והטיסה הראשונה בוצעה ב-7 במאי 2015.

ה-An-178 הוצע כדי להחליף מטוסים מיושנים כמו אנטונוב An-12, An-26 ו-An-32. למטוס תהיה חבילת אוויוניקה הדומה ל-An-148, וישתמש במנועי Progress D-436-148FM.

ה-An-178 הוא מתחרה פוטנציאלי עבור אלניה C-27J ספרטן מאיטליה, EADS CASA C-295 מספרד, לוקהיד מרטין C-130J מארצות הברית, Embraer KC-390 מברזיל והאיליושין Il-276 הרוסי. החברה מתכננת לבנות יותר מ-200 מטוסים.

ב-18 בדצמבר 2015 חתמו אנטונוב וחברת טאקניה אירונאוטיקס על מזכר למסירת 30 מטוסי An-178 לחיל האוויר הסעודי המלכותי. נשיא טאקניה, עלי מוחמד אל-ג'אמדי, ציין כי ה-An-178 נבחר מכיוון ש"מחירו ועלויות התפעול הנמוכות שלו הם יתרונות חשובים בהשוואה למטוסים אחרים מהרמה הזו".

== עיצוב ופיתוח ==
הפעלת אנטונוב An-178
אב הטיפוס של אנטונוב An-178 בטיסה
An-178 הוא מטוס תובלה גבוה עם כנף סחופה בינונית, כנפי כנף וזנב T. המסגרת האווירית עשויה מסגסוגות אלומיניום וחומרים מרוכבים. גוף המטוס חצי-מונוקוק עם חתך עגול. ציוד הנחיתה הנשלף מורכב משני גלגלים ראשיים וגלגל אף כפול. מערכת בקרת הטיסה היא מערכת דו-צדדית כפולת כנפיים, המורכבת משני חלקים: FCS-A ו-FCS-B, אשר כל אחד מהם אחראי על שני ערוצי בקרה. משטחי בקרת הטיסה כוללים שקעים ליד קצות הכנף, ארבעה ספויילרים לבקרה, שישה ספוילרים עם מעלית-מהירות/בלם מהירות, הגה כיוון והגה עילי, עם מערכת גיבוי כבל חירום מכנית. כוח המטוס מגיע משני מנועי טורבו - פאן D-436-148FM, רכובים על עמודונים מתחת לכנפיים ויחידת עזר, שמסוגלים להעביר 18 טונות מעל 1,000 ק"מ, או 10 טונות מעל 4,000 ק"מ.

הלוחות החיצוניים של הכנף (כולל כנפי כנף), גוף המטוס הקדמי עם תא הטייס ורגלית גלגל האף מגיעים מה-An-158. אחיזת המטען מוגדלת מעט, ויש זוג גלגלים עיקריים נוסף מכל צד. המטוס ערך את הופעת הבכורה המערבית שלו בתערוכת האוויר בפריס 2015.

== מפעילים ==
=== הזמנות ===
* מקסימוס אייר - נחתם מזכר כוונות
* Silk Way Airlines - השקת לקוח, הזמנה נחרצת ל-10 מטוסים שהוצבו במאי 2015.
* חיל האוויר הסעודי המלכותי - מזכר כוונות ל-30 מטוסים
* צבא עיראק - 2 בהזמנה.
* A-Star - חברת הטכנולוגיה בסין של בייג'ינג הזמינה הזמנה ל-50 מטוסים והציעה להקים קו ייצור משותף בסין.
* משרד הפנים של אוקראינה - הזמנה של 13 מטוסים.

== מפרטים ==
* אורך: 32.95 מטרים
* מוטת כנפיים: 28.84 מטרים
* גובה: 10.14 מטרים
* מנועים: 2 × Progress D-436-148FM Turbofan
* מהירות: 800 ק"מש

== ראו גם ==
* אנטונוב An-148
* איליושין Il-276

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מטוסי אנטונוב
קטגוריה:מטוסי תובלה
קטגוריה:מטוסים אוקראיניים
בורגהארט קלאוסנר

בורגהארט קלאוסנר (בגרמנית: Burghart Klaußner; נולד ב-13 בספטמבר 1949) הוא שחקן גרמני.

==תחילת דרכו==
קלאוסנר נולד בברלין. ב-1969 החל ללמוד ספרות גרמנית ודרמה באוניברסיטה החופשית של ברלין, ובאותה שנה עבר ללמוד בבית הספר למשחק מקס ריינהארדט (Max-Reinhardt-Schule für Schauspiel).

==משחק==

מ-1970 ועד 1972 הוא עבד בתיאטרון "Schaubühne am Halleschen Ufer" בברלין, לאחר מכן עבד במספר תיאטראות אחרים.

ב-1984 היה בתפקיד הראשי בסדרת הטלוויזיה "Das Rätsel der Sandbank", המבוססת על רומן של הסופר רוברט ארסקין צ'יילדרס.

ב-1992 שיחק בסרט "Kinderspiele" אותו ביים וולפגנג בקר.

ב-2003 הופיע בסרט "להתראות לנין!".

ב-2004 גילם איש עסקים עשיר בסרט "המחנכים".

ב-2006 שיחק בסרט "רקוויאם", אודות נערה הסובלת מבעיה נפשית.

ב-2007 שיחק בסרט המתח "Yella".

ב-2008 גילם את השופט במשפטה של חנה שמיץ, פושעת מלחמה ששימשה כשומרת במחנה ריכוז בסרט "נער קריאה".

ב-2009 גילם את הכומר בסרט "סרט לבן".

ב-2010 שיחק ב-"Goethe!", סרט ביוגרפי אודות יוהאן וולפגנג פון גתה. וכן הופיע גם בסרט "חלומות ושערים".

ב-2015 שיחק בסרט "גשר המרגלים" בתפקיד התובע הכללי של מזרח גרמניה.

ב-2017 התארח בסדרת הדרמה ההיסטורית "הכתר", בעונתה השנייה, בתור קורט האן. בשנת 2018 גילם את הפוליטיקאי פריץ לאנגה בסרט הדרמה "המהפכה השקטה". 

קריין במספר ספרים מוקלטים.

==חיים אישיים==
קלאוסנר חבר באקדמיה הגרמנית לקולנוע "Deutsche Filmakademie". הוא נשוי, ולו שני ילדים.

==קישורים חיצוניים==

* 

קטגוריה:שחקני קולנוע וטלוויזיה גרמנים
קטגוריה:גרמנים שנולדו ב-1949
גביע הטוטו 2017/2018

גביע הטוטו 2017/2018 לליגת העל הייתה המהדורה ה-33 של הגביע השלישי בחשיבותו בכדורגל הישראלי.

התחרות התקיימה בשני שלבים. ראשית, חולקו 14 קבוצות ליגת העל לשלושה בתים, חמש קבוצות בבתים א' וב', וארבע קבוצות בבית ג', הקבוצות שיחקו זו מול זו פעם אחת. שלוש קבוצות מבתים א' וב' ושתי קבוצות מבית ג' העפילו לשלב הנוקאאוט בו שיחקו הקבוצות משחק אחד באצטדיון נייטרלי.

הפועל באר שבע הייתה המגנה על התואר.

במשחק הגמר ניצחה מכבי תל אביב את הפועל באר שבע 0–1, וזכתה בתואר בפעם החמישית בתולדותיה.

==שלב הבתים==
חלוקת הקבוצות הייתה לפי מפתח גאוגרפי, הקבוצות הצפוניות שובצו לבית א', שתי הקבוצות מתל אביב, קבוצה אחת מפתח תקווה, אחת מנתניה וקבוצה נוספת מרעננה שובצו לבית ב', הקבוצות הדרומיות (כולל בית"ר ירושלים) שובצו לבית ג'.

===בית א'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right|מכבי חיפה
|4||2||2||0||10||4||6+||8
|rowspan=3|
|- bgcolor=#BBF3BB
|align=right|הפועל עכו
|4||2||1||1||5||7||2−||7
|- bgcolor=#BBF3BB
|align=right|עירוני קריית שמונה
|4||1||2||1||5||2||3+||5
|-
|align=right|הפועל חיפה
|4||1||1||2||3||6||3−||4
|rowspan=2|
|-
|align=right|בני סכנין
|4||0||2||2||4||8||4−||2
|}

===בית ב'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right|מכבי תל אביב
|4||3||1||0||7||1||6+||10
|rowspan=3|
|- bgcolor=#BBF3BB
|align=right|בני יהודה תל אביב
|4||2||0||2||4||5||1−||6
|- bgcolor=#BBF3BB
|align=right|מכבי פתח תקווה
|4||2||0||2||4||6||2−||6
|-
|align=right|מכבי נתניה
|4||1||1||2||7||8||1−||4
|rowspan=2|
|-
|align=right|הפועל רעננה
|4||1||0||3||5||7||2−||3
|}

===בית ג'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right|בית"ר ירושלים
|3||2||0||1||7||3||4+||6
|rowspan=2|
|- bgcolor=#BBF3BB
|align=right|הפועל באר שבע
|3||2||0||1||5||3||2+||6
|-
|align=right|מ.ס. אשדוד
|3||1||0||2||2||5||3−||3
|rowspan=2|
|-
|align=right|הפועל אשקלון
|3||1||0||2||2||5||3−||3
|}

==רבע הגמר==
{| class="wikitable"
|-
! תאריך !! קבוצה א' !! תוצאה !! קבוצה ב'
|-
| 7 באוקטובר || מכבי פתח תקווה || 1–2 || הפועל באר שבע
|-
| 24 באוקטובר || מכבי חיפה || 2–2 (ה) (4–3 פ) || הפועל עכו
|-
| 25 באוקטובר || עירוני קריית שמונה || 3–0 (טכני) || בית"ר ירושלים
|-
| 26 באוקטובר || מכבי תל אביב || 3–0 || בני יהודה תל אביב
|}

==חצי הגמר==
{| class="wikitable"
|-
! תאריך !! קבוצה א' !! תוצאה !! קבוצה ב' !! אצטדיון
|-
| 29 בנובמבר || עירוני קריית שמונה || 0–2 || מכבי תל אביב || המושבה
|-
| 30 בנובמבר || מכבי חיפה || 0–1 || הפועל באר שבע || נתניה
|}

==גמר==

==ראו גם==
* גביע המדינה בכדורגל 2017/2018

קטגוריה:עונות בתחרויות כדורגל בישראל
קטגוריה:2017 בישראל: כדורגל
קטגוריה:תחרויות כדורגל ב-2017
ג'ורדן ווגט-רוברטס

ג'ורדן צ'ארלס ווגט-רוברטס (באנגלית: Jordan Charles Vogt-Roberts; נולד ב-22 בספטמבר 1984) הוא במאי קולנוע וטלוויזיה יהודי-אמריקאי. 

== ביוגרפיה ==
רוברטס נולד בדטרויט, מישיגן ב-22 בספטמבר 1984 למשפחה יהודית. בגיל 14 עבר לאריזונה אך חזר למישיגן כדי לסיים את הכשרתו התיכונית עם חבריו. הוא סיים את לימודיו ב-2003 והחל ללמוד ב"קולומביה קולג' שיקגו" בשיקגו, שם סיים בשנת 2006.

==קריירה==
ווגט-רוברטס החל בבימוי של כמה פרקים של שתי סדרות רשת: "Memoirs of a Manchild" (בשנים 2009–2010) ו-"Book Club" (בשנים 2009–2013) וכן ביים את רוב פרקי סדרת האינטרנט "Single Dads" (שודרה ב-2009–2011). הוא ביים ב-2009 פרק מהסדרה "Mint in a Box" וב-2010 ביים סרט קצר: "Successful Alcoholics", אשר הוקרן בפסטיבל הסרטים סאנדנס, South by Southwest בפסטיבל הסרטים של מכון הסרטים האמריקאי ועוד.

בשנת 2011 ביים כמה פרקים בסדרה "Funny or Die Presents" ו-3 פרקים בסדרה "Death Valley" של ערוץ MTV. שנה לאחר מכן הוא ביים פרקים בסדרה "Mash Up" של ערוץ קומדי סנטרל. כמו כן ביים 8 פרקים בסדרה הכי גרועים שיש בשנים 2014 ו-2019.

בשנת 2013 ביים את סרטו הראשון "מלכי הקיץ", דרמת התבגרות שהוקרנה בפסטיבל הסרטים סאנדנס וב-Cleveland International Film Festival בקליבלנד וזכה בפרס "הסרט חביב הקהל" של פסטיבל הסרטים העצמאיים של דאלאס לשנת 2013. 

בשנת 2014, ביים את סרט הקומדיה התיעודי "Nick Offerman: American Ham" בכיכובו של ניק אופרמן, עמו עבד בסרט "מלכי הקיץ".

בשנת 2017 ביים את סרט המפלצות "קונג: אי הגולגולת", השני בסדרת יקום המפלצות של אולפני לג'נדרי. הסרט הצליח להרוויח מעל 566 מיליון דולר בקופות. כמו כן, נשאל ווגט-רוברטס בראיון לגבי איזה קאייג'ו הוא היה מעוניין להפיק ולצלם סרט עליו ורוברטס ענה כי הוא הביע עניין בלהפיק ולצלם סרט סולו על רודאן אחרי גודזילה נגד קונג. בסרט הבמאי יוצר מחווה לדמות "Gray Fox" ממשחקי הווידאו "מטאל גיר" בדמות ספינה הנושאת שם זהה.

בימים אלה הוא עובד על בימוי סרט המבוסס על משחק המחשב "מטאל גיר" ולשם כך נפגש הרבה עם המעצב והתסריטאי הידאו קוג'ימה.

==חיים אישיים==
הוא הותקף ב-11 בספטמבר 2017 בעת שהתגורר בעיר הו צ'י מין סיטי בווייטנאם. לאחר חקירות נעצר בהודו אדם אחד שסייע לתקיפה..

==קישורים חיצוניים==

* 

==הערות שוליים==

קטגוריה:דטרויט: אישים
קטגוריה:במאי קולנוע יהודים אמריקאים
קטגוריה:במאי טלוויזיה יהודים אמריקאים
קטגוריה:בוגרי מכללת קולומביה בשיקגו
קטגוריה:אמריקאים שנולדו ב-1984
איבריה 1999

מועדון הכדורגל איבריה 1999, לשעבר סַבּוּרְתָּלוֹ טביליסי () הוא מועדון כדורגל גאורגי מהעיר טביליסי.

המועדון נוסד ב-20 באוגוסט 1999, והוא משחק בליגת העל הגאורגית. המועדון זכה באליפות אחת, בשנת 2018.

==היסטוריה==
המועדון נוסד ב-1999. ב-2005 נקנה המועדון על ידי חברת "Iberia Business Group" שבבעלות טריאל צ'כיקשווילי, שהפך מאוחר יותר לשר הספורט וענייני הנוער של גאורגיה. עונתו הראשונה של המועדון בליגת העל הייתה בעונת 2015/2016.

במרץ 2016 מונה מנואל היירו, אחיו של פרננדו היירו, למנהל הספורטיבי של המועדון.

למועדון יש את אחת מאקדמיות הנוער המובילות במדינה, והאצטדיון בו משחקת קבוצת הנוער הוא אצטדיון בגודל מלא, עם 1,800 מקומות.

ב־2024 שינתה הקבוצה את שמה ל"איבריה 1999".<ref></ref>

==תארים==
;אליפות גאורגיה (1): 2018 :: הגביע הגאורגי (3) :: 2019, 2021, 2023

==קישורים חיצוניים==
* 

==הערות שוליים==

קטגוריה:טביליסי: מועדוני כדורגל
קטגוריה:קבוצות כדורגל גאורגיות
קטגוריה:קבוצות כדורגל שהוקמו ב-1999